Cara sing paling gampang kanggo ngilangaké karbon dioksida ing udhara ya iku kanthi miara wit-witan lan nandur tuwuhan luwih akèh manèh. Wit-witan, utamané sing anom lan cepet tuwuh, nyerep karbon dioksida sing akèh banget, mecah liwat fotosintesis, lan nyimpen karbon jroning kayuné. Ing saindhenging donya, tingkat perambahan alas wis ngancik level sing mutawatiri. Ing sakèhing wewengkon, tanduran sing tuwuh manêh sithik banget amarga lemah kèlangan kasuburané nalika diowahi kanggo kagunan sing liya, kaya kanggo lahan tetanèn utawa pembangunan omah. Langkah kanggo ngatasi bab iki ya iku kanthi reboisasi sing duwé peran jroning ngurangi tansaya tambahé gas omah kaca. Gas karbon dioksida uga bisa diilangaké sacara langsung. Carané kanthi nyuntikaké (nginjèksi) gas kasebut menyang sumur-sumur lenga kanggo nyurung supaya lenga bumi metu saka jero lemah (delengen Enhanced Oil Recovery). Injeksi uga bisa dilakokaké kanggo ngisolasi gas iki ing jero lemah kaya jroning sumur lenga, lapisan batubara utawa aquifer. Bab iki wis dilakokaké ing salah siji anjungan pangeboran lepas pasisir Norwegia, ya iku karbon dioksida sing kagawa menyang permukaan bebarengan karo gas alam dicekel lan disuntikaké manèh menyang aquifer saéngga ora bisa bali menyang permukaan. Salah siji sumber panyumbang karbon dioksida ya iku pembakaran bahan bakar fosil. Panggunaan bahan bakar fosil miwiti ningkat pesat wiwit revolusi industri ing abad ka-18. Ing wektu iku, batubara dadi sumber energi dominan kanggo sabanjuré diganti déning lenga patra ing tengah abad ka-19. Ing abad ka-20, energi gas wiwit biasa digunakaké ing donya minangka sumber energi. Owah-owahan trèn panggunaan bahan bakar fosil iki sakbeneré sacara ora langsung wis ngurangi jumlah karbon dioksida sing diculké menyang udhara, amarga gas nglepasaké karbon dioksida luwih sethithik tinimbang lenga, apamanèh yèn dibandhingaké karo batubara. Senadyan mangkono, panggunaan energi kang bisa dinyaraké lan energi nuklir luwih ngurangi palepasan karbon dioksida menyang udhara. Energi nuklir, senadyan kontroversial amarga alasan